###### **J e g y z ő k ö n y v**

**Készült:** a Karcag Városi Önkormányzat Képviselő-testületének **2019. augusztus 17-én** megtartott **ünnepi önkormányzati** üléséről

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Pánti Ildikó, Dr. Kanász-Nagy László, Nagyné László Erzsébet, Szepesi Tibor, Andrási András, Dr. Kovács László képviselők

Rózsa Sándor jegyző, Kovács Szilvia alpolgármester, Dr. Czap Enikő aljegyző, Dr. Bukács Annamária irodavezető,  Dr. Fazekas Sándor országgyűlési képviselő, F. Kovács Sándor országgyűlési képviselő, Hodos Julianna a Jász-Nagykun-Szolnok Megyei Kormányhivatal Karcagi Járási Hivatalának vezetője, Dr. Lévai Olga a Jász-Nagykun-Szolnok Megyei Kormányhivatal Karcagi Járási Hivatalának vezető-helyettese, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető, valamint a lakosság és a pártok részéről megjelent mintegy 210-220 fő

**Távolmaradt:** Karcagi‑Nagy Zoltán, Lengyel János képviselők

**Dobos László polgármester:** A Himnusz elhangzása után, a Karcag Városi Önkormányzat Képviselő-testülete nevében szeretettel és tisztelettel köszöntötte a megjelenteket, amelyet állami ünnepünk és Államalapító Szent István király emlékére tartottak.

Az ünnepi önkormányzati ülést megnyitotta, majd bejelentette, hogy az újkenyér szentelése, a kenyér megáldása következik.

Az új kenyeret megszentelte Főtisztelendő Gulyás Zsolt plébános, érseki tanácsos, valamint megáldotta Nagytiszteletű Koncz Tibor a Nagykunsági Református Egyházmegye esperese.

Ismertette, hogy Szent István napján az ünnepi önkormányzati ülés keretében kitüntetéseket adnak át azoknak a személyeknek, akik a város és a Nagykunság érdekében kiemelkedő tevékenységet végeztek.

Felkérte Kovács Szilvia alpolgármester asszonyt és Szepesi Tibor képviselő urat a kitüntetettek köszöntésére és életútjainak ismertetésére.

A Karcag Városi Önkormányzat Dr. Fazekas Sándor országgyűlési képviselő úr részére – a több évtizedes polgármesteri és képviselői munkája során a városért végzett kiemelkedő tevékenységéért – Díszpolgári címet adományozott.

Felkérte Kovács Szilvia alpolgármester asszonyt Dr. Fazekas Sándor országgyűlési képviselő úr életútjának ismertetésére!

***– Kovács Szilvia ismertette Dr. Fazekas Sándor életútját –***

**Kovács Szilvia alpolgármester:** Felkérte Dr. Fazekas Sándor országgyűlési képviselő urat, hogy a kitüntetést és az ajándékot vegye át Dobos László polgármester úrtól.

***– Dr. Fazekas Sándor átvette a kitüntetést és az ajándékot –***

**Szepesi Tibor képviselő:** A Karcag Városi Önkormányzat Képviselő-testülete az idén a Karcagért Emlékérmet – a város társadalmi, gazdasági, kulturális életének fejlesztéséért végzett kiemelkedő tevékenységéért – Szentesi Lajos Lászlóné és Orvos-Tóth Endre Sándor részére adományozta.

***– Szepesi Tibor ismertette Szentesi Lajos Lászlóné életútját –***

**Szepesi Tibor képviselő:** Felkérte Szentesi Lajos Lászlóné asszonyt, hogy a kitüntetést és a virágcsokrot szíveskedjék átvenni Dobos László polgármester úrtól.

***– Szentesi Lajos Lászlóné átvette a kitüntetést és a virágcsokrot –***

***– Kovács Szilvia ismertette Orvos-Tóth Endre Sándor életútját –***

**Kovács Szilvia alpolgármester:** Felkérte Orvos-Tóth Endre Sándor urat, hogy a kitüntetést és az ajándékot szíveskedjék átvenni Dobos László polgármester úrtól.

***– Orvos-Tóth Endre Sándor átvette a kitüntetést és az ajándékot –***

**Kovács Szilvia alpolgármester:** A Karcag Városi Önkormányzat Képviselő-testülete Pandur Zoltán Benjáminné asszony részére – a karcagi lakosok érdekében végzett lelkiismeretes, precíz munkájának elismeréseként – Karcag Város Közszolgálatáért Díj-at adományozta

***– Kovács Szilvia ismertette Pandur Zoltán Benjáminné életútját –***

**Kovács Szilvia alpolgármester:** Felkérte Pandur Zoltán Benjáminné asszonyt, hogy a kitüntetést és a virágcsokrot szíveskedjék átvenni Dobos László polgármester úrtól.

***– Pandur Zoltán Benjáminné átvette a kitüntetést és a virágcsokrot –***

**Szepesi Tibor képviselő:** A Karcag Városi Önkormányzat Képviselő-testülete a 2019-es évben a Karcag Város Egészségügyi és Szociális Szolgálatáért díjat – a város lakossága egészségügyi és szociális ellátása érdekében végzett kiemelkedő munka elismeréseként – Fazekas Irén és Fazekas Lajosné részére adományozta.

***– Szepesi Tibor ismertette Fazekas Irén életútját –***

**Szepesi Tibor képviselő:** Felkérte Fazekas Irén asszonyt, hogy a kitüntetést és a virágcsokrot szíveskedjék átvenni Dobos László polgármester úrtól.

***– Fazekas Irén átvette a kitüntetést és a virágcsokrot –***

***– Kovács Szilvia ismertette Fazekas Lajosné életútját –***

**Kovács Szilvia alpolgármester:** Felkérte Fazekas Lajosnéasszonyt, hogy a kitüntetést és a virágcsokrot szíveskedjék átvenni Dobos László polgármester úrtól.

***– Fazekas Lajosné átvette a kitüntetést és a virágcsokrot –***

**Szepesi Tibor képviselő:** A Karcag Városi Önkormányzat Képviselő-testülete Fekete Zsolt r. főtörzsőrmester részére – a város közbiztonságáért végzett példaértékű szakmai munkája elismeréseként – Karcag Város Közbiztonságáért Díj-at adományozta.

***– Szepesi Tibor ismertette Fekete Zsolt életútját –***

**Szepesi Tibor képviselő:** Felkérte Fekete Zsolt urat, hogy a kitüntetést és az ajándékot szíveskedjék átvenni Dobos László polgármester úrtól.

***– Fekete Zsolt átvette a kitüntetést és az ajándékot –***

**Dobos László polgármester:** Tisztelettel felkérte Dr. Fazekas Sándor országgyűlési képviselő urat, a mai napon Díszpolgári címmel kitüntetett személyt az ünnepi beszéde megtartására.

**– *Dr. Fazekas Sándor* *ünnepi beszéde –***

**Dobos László polgármester:** Megköszönte Dr. Fazekas Sándor országgyűlési képviselő úrünnepi gondolatait.

**Rózsa Sándor jegyző:** Ismertette, hogy2019. augusztus 15-én, Szolnokon a Megyeházán is díjátadó ünnepség megtartására került sor, ahol

* F. Kovács Sándor országgyűlési képviselő Jász-Nagykun-Szolnok Megyéért Díj‑ban,
* a Szent Pál Marista Általános Iskola Jász-Nagykun-Szolnok Megyei Pedagógiai Díj‑ban,
* Major János pedagógus Jász-Nagykun-Szolnok Megyei Közművelődési Díj-ban,
* a Karcagi Többcélú Kistérségi Társulás Szociális Szolgáltató Központ Idősek Klubja Jász-Nagykun-Szolnok Megyei Szociális Díj-ban
* Orosz István testnevelő tanár Jász-Nagykun-Szolnok Megyei Testnevelési és Sport Díj-ban
* a Karcag Városi Önkormányzat Ifjúságbarát Önkormányzat Címben

részesült.

A kitüntetetteket Dobos László polgármester úr és Gyurcsek János alpolgármester úr köszöntötték a Megyeházán.

Az önkormányzat nevében valamennyi kitüntetettnek szívből gratulált, további munkájukhoz jó erőt, egészséget, sok sikert kívánt!

Kérte, fogadják szeretettel Buzogány Márta és a Fix-Stimm zenekar "Magyaros zene-szó" című ünnepi műsorát.

***– ünnepi műsor–***

**Dobos László polgármester:** Megköszönte az ünnepi műsor előadóinak szívet, lelket melengető előadását, majd tisztelettel kérte, hogy minél többen vegyenek részt a további ünnepi eseményeken, Szent István napi ünnepségsorozat rendezvényein, melyekhez kellemes időtöltést és jó szórakozást kívánt mindenkinek!

Megköszönte, hogy jelenlétükkel megtisztelték az ünnepséget. Megköszönte a rendezvény valamennyi közreműködőjének és szervezőjének a munkáját, az ünnepi önkormányzati ülésünket bezárta.

Kérte, hogyközösen énekeljék el a Szózatot.

K. m. f.

|  |  |
| --- | --- |
|  |  |
|  |  |
|  |  |
| **(: Dobos László :)** | **(: Rózsa Sándor :)** |
| polgármester  | jegyző |